Τόμας Γκάμπριελ Φίσερ

Ο Τόμας Γκάμπριελ Φίσερ (αγγλικά: Thomas Gabriel Fischer) είναι Ελβετός τραγουδιστής και κιθαρίστας της χέβι μέταλ μουσικής, γνωστός ως ηγετικό μέλος των Hellhammer και των Celtic Frost, ενώ πλέον δραστηριοποιείται με τους Triptykon.

 Ο Φίσερ γεννήθηκε στην Ελβετία το 1963. Η μουσική του καριέρα ξεκίνησε στα δεκαοκτώ του χρόνια, όταν σχημάτισε τους Hammerhead μαζί με τον μπασίστα Ουρς Σπρένγκερ και το ντράμερ Πιτ Στράτον. Σύντομα, μετονομάστηκαν σε Hellhammer και ηχογράφησαν το ντέμο "Triumph of Death", το οποίο παρά τις θετικές κριτικές, απορρίφθηκε από τις δισκογραφικές εταιρείες στις οποίες στάλθηκε. Ο Μάρτιν Έρικ Έιν ανέλαβε το μπάσο και ηχογράφησαν το ντέμο "Satanic Rites", πριν κυκλοφορήσουν το ΕΡ "Apocalyptic Raids", την μοναδική επίσημη κυκλοφορία τους. Ο Φίσερ και ο Έιν, διέλυσαν τους Hellhammer τον Μάιο του 1984, για να σχηματίσουν τους Celtic Frost μαζί με το ντράμερ Ισαάκ Ντάρσο. Πρώτη κυκλοφορία του συγκροτήματος ήταν το μίνι-άλμπουμ "Morbid Tales", μετά την ηχογράφηση του οποίου έγινε μέλος του συγκροτήματος ο ντράμερ Ριντ Σεντ Μαρκ. Κατά την περιοδεία που ακολούθησε, ο Φίσερ έμαθε ότι δύο μέλη του βοηθητικού προσωπικού είχαν σχηματίσει τους Coroner και συμμετείχε στο ντέμο τους, "Death Cult", του οποίου ανέλαβε και την παραγωγή.Ακολούθησε η κυκλοφορία του ΕΡ "Emperor's Return" τον Αύγουστο του 1985 και τρεις μήνες αργότερα ο πρώτος τους δίσκος με τίτλο "To Mega Therion". Ο Ντόμινικ Στάινερ αντικατέστησε τον Έιν και οι Celtic Frost περιόδευσαν για μερικούς μήνες, πριν ηχογραφήσουν το άλμπουμ "Into the Pandemonium" στις αρχές του 1987. Ο δίσκος χαρακτηρίστηκε ως Avant-garde Metal, αποτελώντας το έναυσμα για την δημιουργία του gothic metal. Μετά την περιοδεία για τον δίσκο, η σύνθεση των Celtic Frost άλλαξε και πάλι, με τον Φίσερ να είναι το μοναδικό μέλος που παρέμεινε. Ο ίδιος ο τραγουδιστής, λόγω προσωπικών προβλημάτων, συμμετείχε λιγότερο στην δημιουργία του επόμενου τους άλμπουμ, με αποτέλεσμα το "Cold Lake" να έχει πολλές glam metal επιρροές και να λάβει αρνητικές κριτικές.Το συγκρότημα επανήλθε με το "Vanity/Nemesis" το 1990, ένα thrash metal άλμπουμ, το οποίο παρά την αποδοχή του κοινού δεν κατάφερε να επαναφέρει το όνομα του συγκροτήματος στην παλιότερη δημοτικότητα του. Μετά την κυκλοφορία της συλλογής "Parched With Thirst Am I and Dying", ο Φίσερ αποφάσισε να διαλύσει το συγκρότημα. Στις αρχές του 1995, ο Φίσερ σχημάτισε τους Apollyon Sun μαζί με τον κιθαρίστα Έρολ Ουνάλα, κυκλοφορώντας το ΕΡ "God Leaves (And Dies)" το 1998, ακολουθούμενο από τον δίσκο "Sub" το 2000. Την ίδια περίοδο, εκδόθηκε η αυτοβιογραφία του, με τίτλο "Are You Morbid?: Into the Pandemonium of Celtic Frost" από την "Sanctuary Publishing". Οι Apollyon Sun σχεδίαζαν τον επόμενο τους δίσκο με τίτλο "Flesh", ο οποίος δεν ολοκληρώθηκε ποτέ, γιατί ο Φίσερ σχημάτισε και πάλι τους Celtic Frost μαζί με τον Έιν και τον Ουνάλα. Ο τραγουδιστής προσκλήθηκε να συμμετάσχει στο ομώνυμο άλμπουμ των Probot, του πρότζεκτ του Ντέιβ Γκρολ, πρώην ντράμερ των Nirvana.Ο έκτος δίσκος των Celtic Frost, με τίτλο "Monotheist", κυκλοφόρησε το 2006 μέσω της "Prowling Death Records". Για την προώθηση του, το συγκρότημα πραγματοποίησε μία μεγάλη παγκόσμια περιοδεία, η οποία ολοκληρώθηκε τον Οκτώβριο του 2007. Λίγους μήνες αργότερα, οι Celtic Frost ανακοίνωσαν την διάλυση τους. Ο Φίσερ σχημάτισε τους Triptykon τον Σεπτέμβριο του 2008, κυκλοφορώντας τους δίσκους "Eparistera Daimones" και "Melana Chasmata". Tom G. Warrior - Encyclopaedia Metallum: The Metal Archives Tom G Warrior - Biography - Celtic Frost A Perfect Noise: Thomas Gabriel Fischer Of Triptykon Interviewed The Official Website for Triptykon Celtic Frost Celtic Frost (Fan Page) | Facebook